Rrytterne skulle ud på 134.4 km ved 12 omgange af 11.2 km. Allerede tidligt i løbet blev der i den hårde vind sat højt tempo, og feltet blev flere gange splittet i mindre grupper, for så at blive samlet igen. Først da rytterne gik ud på de 5 sidste omgange, lykkedes det en gruppe på ca. 20 ryttere at slå det afgørende hul til feltet. Team Concordia Forsikring Himmerland havde 3 ryttere med i den forreste gruppe og med god hjælp fra holdkammeraterne, blev det til en sikker spurtsejr til Morten Øllegaard, foran Jesper Mørkøv, J.Jensen-Sandstød Event og Henrik Aborn fra svenske CK CykelCity. - Det lykkedes, men holdt lidt hårdt. Selvom det blæste en pelikan, så var det primært mod - eller medvind, og derfor lidt for let at sidder på hjul. Uden mine holdkammerater Kaspar Schjønnemann og Lars Anderssons hårde arbejde, så havde jeg ikke vundet, siger en glad Morten Øllegaard efter løbet i en pressemeddelelse.

Referat:
Morten Øllegaard fra Team Concordia Forsikring Himmerland
vandt endages løb i Holte.